На основу члана 72. став 9. тач. 1), 2), 3), 4), 6) и 7) Закона о управљању отпадом (,,Службени гласник РС”, бр. 36/09, 88/10, 14/16 и 95/18 - др. закон) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

У Р Е Д Б У

О ИЗМЕНИ И ДОПУНАМА УРЕДБЕ О ЛИСТАМА ОТПАДА ЗА ПРЕКОГРАНИЧНО КРЕТАЊЕ, САДРЖИНИ И ИЗГЛЕДУ ДОКУМЕНАТА КОЈИ ПРАТЕ ПРЕКОГРАНИЧНО КРЕТАЊЕ ОТПАДА СА УПУТСТВИМА ЗА ЊИХОВО ПОПУЊАВАЊЕ

Члан 1.

У Уредби о листама отпада за прекогранично кретање, садржини и изгледу докумената који прате прекогранично кретање отпада са упутствима за њихово попуњавање (,,Службени гласник РС”, број 60/09), у Прилогу 1 Листа IА – Опасан отпад, у Листи опасног отпада чији је увоз забрањен, после ознаке отпада и назива отпада: ,,А3-26 АC170 - Отпад од третиране плуте и дрвета” додаје се ознака отпада и назив:

,,А3-27 А321010 – Пластични отпад, укључујући смеше таквог отпада, који садржи или је контаминиран материјама наведеним у Анексу I Базелске Конвенције, до те мере да показује карактеристике материја наведених у Анексу III Базелске Конвенције (погледати релевантне ознаке у оквиру ознаке Y 48 Анекса II Базелске Конвенције и листу B – B3011”.

У Листи опасног отпада чији је извоз и транзит дозвољен, после ознаке отпада и назива отпада: ,,А3-26 АC170 - Отпад од третиране плуте и дрвета” додаје се ознака отпада и назив:

,,А3-27 А321010 АC300 – Пластични отпад, укључујући смеше таквог отпада, који садржи или је контаминиран материјама наведеним у Анексу I Базелске Конвенције, до те мере да показује карактеристике материја наведених у Анексу III Базелске Конвенције (погледати релевантне ознаке у оквиру ознаке Y 48 Анекса II Базелске Конвенције и листу B – B3011”.

Члан 2.

У Прилогу 2, Листа IIB – Неопасан отпад, Листа неопасног отпада чији је увоз, извоз и транзит дозвољен, део B3. ,,B3. Отпади који углавном садрже неорганске састојке, а могу да садрже метале и неорганске материје”, мења се и гласи:

,,

|  |  |  |  |
| --- | --- | --- | --- |
| B3. |  |  | B3. ОТПАДИ КОЈИ УГЛАВНОМ САДРЖЕ НЕОРГАНСКЕ САСТОЈКЕ, А МОГУ ДА САДРЖЕ МЕТАЛЕ И НЕОРГАНСКЕ МАТЕРИЈЕ |
| В | B3011 |  | Пластични отпад (погледати релевантне ознаке у оквиру ознаке Y48 прописа којим се прописују категорије, испитивање и класификацији отпада и листу IA Опасан отпад - A3210): |
| B3 | B3011 |  | - Доле наведени пластични отпад, под условом да је предвиђен за рециклажу на еколошки прихватљив начин и да готово не садржи било какву врсту загађујућих материја или друге врсте отпада:  - Пластични отпад који се готово искључиво састоји од једног нехалогенованог полимера, укључујући, али не ограничавајући се на следеће полимере: |
| B3-1 | B3011 | GH010 | ПОЛИЕТИЛЕН (PE) |
| B3-2 | B3011 | GH011 | ПОЛИСТИРЕН (PS) |
| B3-3 | B3011 | GH012 | ПОЛИПРОПИЛЕН (PP) |
| B3-4 |  | GH013 | ПОЛИМЕРИ ОД ВИНИЛ ХЛОРИДА |
| B3-5 | B3011 | GH014 | ТЕРЕФТАЛАТ  ПОЛИРТИЛЕН ТЕРЕФТАЛАТ (РЕТ) |
| B3-6 | B3011 | GH014 | АКРИЛОНИТРИЛ БУТАДИЕН СТИРЕН (ABS) |
| B3-10 | B3011 | GH014 | ПОЛИРТИЛЕН ТЕРЕФТАЛАТ (PET) |
| B3-11 | B3011 | GH014 | ПОЛИКАРБОНАТИ (РС) |
| B3-12 | B3011 | GH014 | ПОЛИЕТЕРИ |
| B3 | B3011 | GH015 | Пластични отпад који се готово искључиво састоји од једне очврсле смоле или производа кондензације, укључујући, али не ограничавајући се на следеће смоле: |
| B3-22 | B3011 |  | УРЕА ФОРМАЛДЕХИДНЕ СМОЛЕ |
| B3-23 | B3011 |  | ФЕНОЛ ФОРМАЛДЕХИДНЕ СМОЛЕ |
| B3-24 | B3011 |  | МЕЛАМИН - ФОРМАЛДЕХИДНЕ СМОЛЕ |
| B3-25 | B3011 |  | ЕПОКСИДНЕ СМОЛЕ |
| B3-26 | B3011 |  | АЛКИДНЕ СМОЛЕ |
| B3 | B3011 |  | Пластични отпад који се готово искључиво састоји од једног од наведених флуорисаних полимера: |
| B3-28 | B3011 |  | ПЕРФЛУОРО ЕТИЛЕН/ПРОПИЛЕН (FEP) |
| B3-29 | B3011 |  | ПЕРФЛУОРОКСИ-АЛКАН (PFA) |
| B3-30 | B3011 |  | Тетрафлуороетилен/перфлуоровинил етар (PFA) |
| B3-31 |  |  | Тетрафлуороетилен/перфлуорометилвинил етар (MFA) |
| B3-32 | B3011 |  | ПОЛИВИНИЛФЛУОРИД (PVF) |
| B3-33 | B3011 |  | ПОЛИВИНИЛИДЕН-ФЛУОРИД (PVDF) |
| B3-33 | B3011 |  | Смеше пластичног отпада, које садрже полиетилен (PE), полипропилен (РР) и/или полиртилен терефталат (PET), под условом да је предвиђено рециклирање сваког од наведених материјала посебно и на еколошки прихватљив начин и да готово не садрже било какву врсту загађујућих материја или друге врсте отпадa |

”.

Члан 3.

Ова уредба ступа на снагу наредног дана од дана објављивања у ,,Службеном гласнику Републике Србије”.

05 Број: 110-3147/2021

У Београду, 8. априла 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић, с.р. |